Na podlagi 25. člena Zakona o delovnih razmerjih (Uradni list RS, št. 21/13, 78/13 – popr. 52/16, 81/19, 195/20, 43/21, 15/22) in 58. in 59. člena Zakona o javnih uslužbencih (Uradni list RS, št. 63/2007-UPB3, 65/2008, 74/2009) Upravna enota Brežice, Cesta prvih borcev 24a, 8250 Brežice

objavlja javni natečaj za zasedbo prostega uradniškega delovnega mesta

**SVETOVALEC (m/ž) v Oddelku za upravne notranje zadeve (šifra DM 107) za nedoločen čas, s polnim delovnim časom**.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolska strokovna izobrazba (prejšnja) oz. najmanj visokošolska strokovna izobrazba (prva bolonjska stopnja) oz. najmanj visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* strokovni izpit iz upravnega postopka,
* usposabljanje za imenovanje v naziv,
* znanje slovenskega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne naloge izbranega kandidata na delovnem mestu:

* + pomoč pri pripravi osnutkov predpisov in drugih zahtevnejših gradiv,
	+ zbiranje, urejanje in priprava podatkov za oblikovanje zahtevnejših gradiv,
	+ samostojno oblikovanje manj zahtevnih gradiv s predlogi ukrepov,
	+ vodenje in odločanje v zahtevnih upravnih postopkih na I. stopnji
	+ opravljanje drugih upravnih nalog podobne zahtevnosti.

Pri izbranem kandidatu se bo preverjalo, ali ima opravljeno **usposabljanje za imenovanje v naziv**, v nasprotnem primeru bo moral kandidat najpozneje v enem letu od sklenitve pogodbe o zaposlitvi opraviti obvezno usposabljanje, v skladu z 89. členom Zakona o javnih uslužbencih.

Izbrani kandidat, ki strokovnega **izpita iz upravnega postopka** nima opravljenega, ga mora opraviti najkasneje v treh (3) mesecih po sklenitvi delovnega razmerja.

Prijava mora vsebovati:

* 1. Izjavo kandidata o izpolnjevanju pogoja zahtevane izobrazbe, iz katere mora biti razvidna stopnja ter leto in ustanova, na kateri je bila izobrazba pridobljena.
	2. Izjavo kandidata o izpolnjevanju pogoja glede zahtevanih delovnih izkušenj, v kateri kandidat navede vse dosedanje zaposlitve, datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu **z navedbo stopnje izobrazbe, ki je bila zahtevana za to delovno mesto**.
	3. Izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
	1. Izjavo, da za namen tega natečajnega postopka dovoljuje Upravni enoti Brežice pridobitev podatkov iz 3. točke iz uradnih evidenc.
	2. Izjavo kandidata, da je seznanjen in dovoljuje, da bo Upravna enota Brežice podatke, ki jih je kandidat navedel v prijavi za prosto delovno mesto, obdelovalo za namen izvedbe javnega natečaja. V primeru, da kandidat s pridobitvijo podatkov iz uradnih evidenc ne soglaša, bo moral ustrezna dokazila predložiti sam.

Kot **delovne izkušnje** se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Izbirni postopek se lahko opravi v več fazah (skladno z drugim odstavkom 61. člena Zakona o javnih uslužbencih), tako, da se kandidati postopno izločajo. Opravi se lahko v obliki presojanja strokovne usposobljenosti iz dokumentacije, pisnega preizkusa usposobljenosti, osebnega oziroma ustnega razgovora ali na podlagi drugih metod, ki so skladne s strokovnimi spoznanji na področju ravnanja z ljudmi pri delu.

Izbrani kandidat bo delo na delovnem mestu svetovalec opravljal v nazivu svetovalec III (izhodiščni plačni razred: 31 oz. 1.492,62 EUR bruto), z možnostjo napredovanja v naziv svetovalec II in svetovalec I. Z izbranim kandidatom bo sklenjeno delovno razmerje za nedoločen čas, s polnim delovnim časom in 6 (šest) mesečnim poskusnim delom. Izbrani kandidat bo delo opravljal v prostorih Upravne enote Brežice, Cesta prvih borcev 24a, 8250 Brežice.

V izbirni postopek se, v skladu z 21. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/2006 in nadaljnje spremembe), ne bodo uvrstili kandidati, ki ne izpolnjujejo natečajnih pogojev.

Kandidat vloži prijavo v pisni obliki in jo pošlje v zaprti ovojnici z označbo: **»Za javni natečaj 110-124/2023 - svetovalec«** na naslov: **Upravna enota Brežice, Cesta prvih borcev 24a, 8250 Brežice**, in sicer v roku **8 dni** po objavi na spletni strani državne uprave (<https://www.gov.si/zbirke/delovna-mesta/>). Za pisno obliko prijave se šteje tudi elektronska oblika, poslana na elektronski naslov: ue.brezice@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 15 dni po zaključenem postopku izbire.

Informacije o izvedbi javne objave lahko pridobite na tel. št. 07 499 15 90 (Dejana Palec).

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

 Alison Teodorovič

 Načelnica